13.9.2005 Den Europæiske Unions Tidende L 236/3 KOMMISSIONENS FORORDNING (EF) Nr. 1478/2005 af 12. september 2005 om ændring af bilag V, VII og VIII til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (!), særlig artikel 8 og 19, og ud fra følgende betragtninger: (1) — Den 10. juni 2005 enedes Europa-Kommissionen og det kinesiske handelsministerium om et aftalememorandum om eksport af visse kinesiske tekstilvarer og beklædnings- genstande til Den Europæiske Union. Kommissionen vedtog efterfølgende forordning (EF) nr. 1084/2005 for at tage hensyn til dette aftalememorandum. (2) Det er nødvendigt i fodnote 3 til tabellen, litra b), i bilag V til forordning (EØF) nr. 3030/93 at tydeliggøre bestemmelsen af forsendelser til Fællesskabet og at fast- sætte en specifik omregningssats for børnebeklædning for tekstilvarer i kategori 4. (3) — Det er nødvendigt at fastsætte en ordning for behandling af varer, der afsendes fra Fællesskabet til Kina til foræd- ling (passiv forædling). (4) — Denne ordning vedrørende passiv forædling bør fremgå af bilag VII til forordning (EØF) nr. 3030/93. (5) — De kvantitative lofter, der er fastlagt i aftalememoran- dummet, er nået for flere varekategoriers vedkommende. Følgelig er en betydelig mængde varer blokeret i havnene i Fællesskabet, hvilket skaber uventede vanskeligheder for en normal afvikling af handelen. (6) — Den 5. september 2005 afsluttede Furopa-Kommissionen og det kinesiske handelsministerium konsultationerne om, hvordan parterne skal løse de problemer, der er opstået som følge af eksport af tekstilvarer og beklæd- ningsgenstande fra Kina ud over de mængder, der er (1) EFT L 275 af 8.11.1993, s. 1. Senest ændret ved forordning (EF) nr. 1084/2005 (EUT L 177 af 9.7.2005, s. 19). fastsat i aftalememorandummet. Parterne enedes om at fastsætte yderligere mængder for de pågældende katego- rier og indføre en vis fleksibilitet. (7) — For at tage hensyn til den ordning, som Europa-Kommis- sionen og det kinesiske handelsministerium er blevet enige om, er det nødvendigt at justere de kvantitative lofter for importen af tekstilvarer og beklædningsgen- stande med oprindelse i Kina for 2005 og 2006 og indføre en vis fleksibilitet. Forordning (EØF) nr. 3030/93 bør derfor ændres tilsvarende. (8) — På grund af de særlige omstændigheder er det nødvendigt at fastlægge yderligere mængder, således at det er muligt at frigive alle tekstilvarer og beklædningsgenstande, som i øjeblikket er blokeret. (99 — I betragtning af sagens hastende karakter er det nødven- digt, at forordningen træder i kraft omgående. (10) De foranstaltninger, der er fastsat i denne forordning, er i overensstemmelse med udtalelsen fra det tekstiludvalg, der er nedsat ved artikel 17 i forordning (EØF) nr. 3030/93 — UDSTEDT FØLGENDE FORORDNING: Artikel 1 Der foretages følgende ændringer af forordning (EØF) nr. 3030/93: 1) Bilag V ændres i overensstemmelse med bilag I til denne forordning. 2) Tabellen i bilag VII erstattes med tabellen i bilag II til denne forordning. 3) Tabellen i bilag VIII erstattes med tabellen i bilag III til denne forordning.